Συνοχή - Συνεκτικότητα - Αλληλουχία

|  |  |
| --- | --- |
| **Συνοχή** λέμε κυρίως το λεκτικό δέσιμο της μιας παραγράφου με την άλλη, το δέσιμό τους δηλαδή με λέξεις ή με προτάσεις**.** | **Συνεκτικότητα** λέμε κυρίως τη νοηματική σύνδεση της μιας παραγράφου με την άλλη.  Η συνεκτικότητα του κειμένου εξασφαλίζεται με το να μην αλλάζουμε το γενικό αρχικό θέμα για το οποίο γράφουμε. |
| Η κειμενική συνοχή επιτυγχάνεται με τους εξής τρόπους:   * Χρήση διαρθρωτικών λέξεων ή φράσεων * Επανάληψη * Μέσω χρήσης συνωνύμου * Μέσω χρήσης ομορρίζου * Μέσω χρήσης (επαναληπτικής, αναφορικής, δεικτικής κ.ά.)  αντωνυμίας * Επανάληψη συγκεκριμένης  λέξης. * Παράλειψη * Χρήση ερωτοαπόκρισης * Χρήση μεταβατικής παραγράφο | ΚΥΡΙΕΣ ΛΟΓΙΚΕΣ ΣΧΕΣΕΙΣ   1. σχέση προσθήκης 2. σχέση αντίθεσης 3. σχέση διάζευξης 4. σχέση επεξήγησης 5. σχέση επιβεβαίωσης 6. σχέση έμφασης 7. σχέση συμπερασματική ή αιτίου-αποτελέσματος 8. σχέση αιτιολόγησης 9. σχέση προϋπόθεσης   σχέση γενίκευσης  σχέση αναλογίας  χρονικές και τοπικές σχέσεις. |
| Αλληλουχία | |
| Είναι **η ομαλή μετάβαση από τη μια σκέψη στην άλλη** και από την μια ιδέα στην άλλη. Με άλλα λόγια αλληλουχία είναι να έχουν όλες οι προτάσεις μιας παραγράφου σχέση μεταξύ τους, να μην είναι δηλαδή η μια άσχετη με την άλλη, και επιπλέον όλες οι προτάσεις της παραγράφου να είναι σε λογική σειρά, δηλαδή σε τάξη, και όχι ανάκατα.  Στην παράγραφο εξασφαλίζεται η αλληλουχία, όταν υπάρχει σαφής διάκριση των τμημάτων της (θεματική περίοδος - λεπτομέρειες - κατακλείδα) και ταυτόχρονα όταν υπάρχει σωστή διάταξη των ιδεών (λογική και ιεραρχική από τα πιο σπουδαία προς τα δευτερεύοντα ή από το ένα επιχείρημα στο άμεσα συσχετιζόμενο με αυτό | |

**Αντίθεση – εναντίωση** (όμως, αλλά, ωστόσο, αντίθετα, εντούτοις, παρόλο που, αντίστροφα, από την άλλη πλευρά, σε αντίθετη περίπτωση, στον αντίποδα, παρ’ όλα αυτά, συμβαίνει όμως το ίδιο, απεναντίας, ακόμη και αν, μολονότι)

**Αιτιολόγηση** (γιατί, εξαιτίας, επειδή, γι’ αυτό ένας ακόμη λόγος, αυτό είναι αποτέλεσμα)

**Αποτέλεσμα** (γι’ αυτό το λόγο, ως επακόλουθο, κατά συνέπεια, απότοκο όλων αυτών)

**Αναλογία** (όπως, ως, όμοια, σαν)

**Επεξήγηση** (δηλαδή, ειδικότερα, με άλλα λόγια, συγκεκριμένα, για να γίνω πιο σαφής, σαφέστερα, αυτό σημαίνει, λόγου χάρη, για παράδειγμα, παραδείγματος χάρη, καλό είναι να διευκρινίσουμε, εννοώ ότι)

**Έμφαση** (ιδιαίτερα, προπάντων, ειδικά, αναντίρρητα, περισσότερο, πράγματι, κατεξοχήν, ξεχωριστά, βέβαια, μάλιστα, αναμφισβήτητα, ασφαλώς, οπωσδήποτε, είναι αξιοσημείωτο ότι, θα ήθελα να επιστήσω την προσοχή σας, το σημαντικότερο από όλα, το κυριότερο, αξίζει να σημειωθεί, εκείνο που προέχει, θα έπρεπε να τονιστεί ότι, ιδιαίτερα σημαντικό είναι)

**Γενίκευση** (γενικά, γενικότερα, τις περισσότερες φορές, ευρύτερα)

**Συμπέρασμα** (επομένως, συνεπώς, άρα, λοιπόν, κατά συνέπεια, συμπερασματικά, συνάγεται το συμπέρασμα, ανακεφαλαιώνοντας, για αυτό λοιπόν, τελικά, συνοψίζοντας, για να συνοψίσουμε, ως συμπέρασμα)

**Προσθήκη** (επιπλέον, ακόμη, επίσης, έπειτα, εκτός από αυτό, συμπληρωματικά, έπειτα, εξάλλου, και, παράλληλα, αξίζει ακόμη να σημειώσουμε, δεν πρέπει να λησμονούμε, ας σημειωθεί ακόμη ότι, αν στα παραπάνω προσθέσουμε)

**Ταξινόμηση** – **διαίρεση** (αφ’ ενός… αφ’ ετέρου, από τη μια… από την άλλη)

**Προϋπόθεση- όρο**(αν, εκτός αν, εφόσον, σε περίπτωση που, με την προϋπόθεση, με το δεδομένο, με τον όρο, φτάνει να)

**Τοπική** **σχέση** (εδώ, εκεί, κοντά, μέσα, έξω)

**Χρονική σχέση** (αρχικά, όταν, έπειτα, τότε, ύστερα, πριν, ενώ, καταρχάς, προηγουμένως, τώρα, συγχρόνως, ταυτόχρονα, στη συνέχεια, μετά, αργότερα, τελικά, τέλος)

**Διάζευξη**(ή − ή, είτε − είτε, ούτε − ούτε, μήτε − μήτε)

**Πηγές για περαιτέρω μελέτη:**

[Συνοχή - Συνεκτικότητα - Αλληλουχία - Ενότητα - ΗΛΕΚΤΡΟΝΙΚΗ ΔΙΔΑΣΚΑΛΙΑ (e-didaskalia.blogspot.com)](https://e-didaskalia.blogspot.com/2018/08/synoxi-synektikotita-allilouxia-enotita.html)

[Συνοχή – συνεκτικότητα – ΝΕΟΕΛΛΗΝΙΚΗ ΓΛΩΣΣΑ Γ΄ ΛΥΚΕΙΟΥ (e-me.edu.gr)](https://blogs.e-me.edu.gr/hive-neglossag/%CE%B8%CE%B5%CF%89%CF%81%CE%AF%CE%B1/%CF%83%CF%85%CE%BD%CE%BF%CF%87%CE%AE-%CF%83%CF%85%CE%BD%CE%B5%CE%BA%CF%84%CE%B9%CE%BA%CF%8C%CF%84%CE%B7%CF%84%CE%B1/)

[Έκθεση Λυκείου (από τον Δ. Τσαμαρδίνο, Θεσσαλονίκη): 21) Συνοχή, Συνεκτικότητα, Αλληλουχία (ek8esilykeiou.blogspot.com)](http://ek8esilykeiou.blogspot.com/2017/04/21.html)